[bookmark: _Hlk181699108]Tápióbicske Község Önkormányzata
Képviselő-testülete
2764 Tápióbicske, Rákóczi út 93.
Szám: 112 -18/2026.

JEGYZŐKÖNYV

a Tápióbicske Község Önkormányzata Képviselő-testületének
2026. szeptember 15-én tartott üléséről

Hozott rendeletek:

11/2026. (IX. 16.) önkormányzati rendelete a Bursa Hungarica Felsőoktatási Önkormányzati Ösztöndíjrendszer helyi szabályairól módosításáról

12/2026 (IX.16) önkormányzati rendelete A 2026. évi szociális tüzelőanyag támogatásról 

13/2026 (IX.16)  szociális tüzelőanyag támogatásról szóló rendeletek felülvizsgálatáról 

Hozott határozatok:

[bookmark: _Hlk114653286]163/2026.(IX.15.) önkormányzati határozat
a) Napirendi pontok elfogadása
b) Jegyzőkönyv hitelesítő elfogadása

164/2026.(IX.15.) önkormányzati határozat
7/2023. (II.13) önkormányzati rendelet a Bursa Hungarica Felsőoktatási Ösztöndíjrendszer helyi szabályairól módosításának elfogadása

165/2026.(IX.15.) önkormányzati határozat
	Bursa Hungarica Felsőoktatási Ösztöndíjrendszer 2027. évi pályázathoz csatlakozás
[bookmark: _Hlk120540248][bookmark: _Hlk114730021]
166/2026.(IX.15.) önkormányzati határozat
	Szociális tüzelőanyag vásárláshoz kapcsolódó pályázat benyújtásának elfogadása 

167/2026.(IX. 15) önkormányzati határozat
	A 2026. évi tüzelőanyag igénylés rendelet -tervezetének elfogadása és kihirdetése

168/2026.(IX. 15) önkormányzati határozat
6/2024. (VII. 3.)önkormányzati rendeletét és a 13/2025. (VI. 23.) önkormányzati rendeletét a szociális célú tüzelőanyag támogatásról hatályon kívül helyezi

169/2026.(IX. 15) önkormányzati határozat
	A Pest Megyei Rendőr-főkapitányság és az önkormányzat közötti 13000-8096/2015
Haszonkölcsön szerződést és a 13000-6156/2015 Helyiség használati megállapodás
nem lakás céljára szolgáló helyiségre szerződéseket közös megegyezéssel megszünteti

170/2026.(IX.15.) önkormányzati határozat
1841/3 hrsz. ingatlan eladása Horváth Mária részére
171/2026.(IX.15.) önkormányzati határozat
Get Eco Energy Zrt. kérelmének elutasítása padlás födém szigetelés megbízási szerződésre vonatkozóan	















































Tápióbicske Község Önkormányzata
Képviselő-testülete
2764 Tápióbicske, Rákóczi út 93.
Szám: 112-18/2026.

JEGYZŐKÖNYV

Készült: Tápióbicske Község Önkormányzata Képviselő-testületének, Szociális Bizottságának, Pénzügyi, Fejlesztési és Ügyrendi Bizottságának 2026. szeptember 15-én munkaterven kívül tartott együttes ülésén

Az ülés helye: Tápióbicskei Polgármesteri Hivatal

Jelen vannak: Jelenléti ív szerint. Az ülésen tanácskozási és véleményezési joggal részt vesznek a Szociális Bizottság és a Pénzügyi, Fejlesztési és Ügyrendi Bizottság tagjai is.

Herczegh Róbert polgármester: Tisztelettel és szeretettel köszöntök mindenkit a 2026. szeptember 15-én munkaterven kívül testületi ülésünkön. Jegyzőkönyv hitelesítőnek felkérem Poborné Veres Hajnalka képviselőt. Nagy Máté és Boriné Nagy Klára jelezte távolmaradását. Baranyiné Szőke Mária nem jelent meg.

Több észrevétel, hozzászólás nem hangzott el, a képviselő-testület 6 igen szavazattal, ellenszavazat és tartózkodás nélkül az alábbi határozatot hozta:

163/2026.(IX.15.)önkormányzati határozat
a) Tápióbicske Község Önkormányzat képviselő-testülete a napirendre tett javaslatot az alábbiak szerint elfogadja.
b) A jegyzőkönyv hitelesítésével megbízza Poborné Veres Hajnalka képviselőt.
Határidő: azonnal
Felelős: Herczegh Róbert polgármester		 
	        dr. Szécsényiné Bata Krisztina jegyző


Napirendi pontok:

1.)  Bursa ösztöndíj pályázathoz csatlakozás
       Előterjesztő: Herczegh Róbert polgármester
		       
2.)     Szociális célú tüzelőanyag pályázat 
Előterjesztő: Herczegh Róbert polgármester
	
3)  Tápióbicske 806 hrsz-ú ingatlan szerződéseinek felbontása
Előterjesztő: Herczegh Róbert polgármester

4.)    Egyebek




1.) [bookmark: _Hlk120003774] Napirend: Bursa ösztöndíj pályázathoz csatlakozás

dr. Szécsényiné Bata Krisztina jegyző: Az előterjesztésben összefoglaltam, hogy milyen jelentkezési arány volt az elmúlt években, hát semmilyen sajnos. Ettől függetlenül én azért azt javaslom, hogy hátha most lesz valaki, tehát mindenképpen nyújtsuk be a pályázathoz a csatlakozásunkat. Ehhez kell egy csatlakozási nyilatkozatot polgármester úrnak majd aláírni, erre kell neki egy megbízás. Meg kell bízni az ügyintézőt, aki az Eper Bursa rendszerben fogja elvégezni a rögzítéseket, és meg kell határozni a legmagasabb összegét a pályázatnak. Ez 10.000,-Ft havonta, kétszer öt hónapra.

Blahúz Zoltán bizottsági tag: Mi ennek az oka  hogy nincs jelentkező?

dr. Szécsényiné Bata Krisztina jegyző: Nem  feleltek meg a feltételeknek.

Poborné Veres Hajnalka képviselő: Egyszer volt aki megfelelt volna, de nem adta be a pályázatát. Esetleg ha emelnénk az összegen?

Herczegh Róbert polgármester: Nem az összegen múlik.
 
dr. Szécsényiné Bata Krisztina jegyző: A másik része pedig a rendeletmódosítás. Egyrészt a pályázati kiíráshoz pontosítottam néhány helyen a rendelet szövegét. Másrészt benne volt külön szedve, hogy az árva esetében mennyi az egyfőre első jövedelem, de annak nem volt értelme, mert abban senki nem esett úgy bele, abban az összegben. Tehát azt mi javasoltuk kivenni, és az eddigi 300%-ot 400%-ra emelni az egyfőre első jövedelem vonatkozásában. Illetve a pályázat benyújtása is korábban a hivatalban írásban volt, most is ki kell nyomtatni, de hogy mivel ez változik, ne kelljen mindig módosítgatni a rendeletet, ezért azt írtam bele, hogy a pályázati kiírás szerint kell benyújtani. Tehát összhangba hoztam tulajdonképpen jogharmonizáció miatt a pályázati kiírással. 

A bizottságok támogatják a határozati javaslatokat. 

Kérdés, észrevétel, hozzászólás nem hangzott el, a képviselő-testület 6 igen szavazattal, ellenszavazat és tartózkodás nélkül az alábbi határozatot hozta:

164/2026.IX.15.) önkormányzati határozat
Tápióbicske Község Önkormányzat képviselő-testülete
a 7/2023. (II.13.) önkormányzati rendeletét a Bursa Hungarica Felsőoktatási Ösztöndíjrendszer helyi szabályairól módosítását a melléklet szerint elfogadja.
Határidő: azonnal
	Felelős: polgármester, jegyző

Kérdés, észrevétel, hozzászólás nem hangzott el, a képviselő-testület 6 igen szavazattal, ellenszavazat és tartózkodás nélkül az alábbi határozatot hozta:

165/2026.IX.15.) önkormányzati határozat
Tápióbicske Község Önkormányzat képviselő-testülete
a) csatlakozik a hátrányos szociális helyzetű felsőoktatási hallgatók, illetőleg felsőoktatási tanulmányokat kezdő fiatalok támogatására létrehozott Bursa Hungarica Felsőoktatási Önkormányzati Ösztöndíjrendszer 2027. évi pályázati fordulójához.
b) Elfogadja az általános szerződési feltételeket és felhatalmazza a polgármestert, hogy a csatlakozási nyilatkozatot aláírja.
c) Felhatalmazza Fodorné Szűcs Beáta (2764 Tápióbicske, Damjanich út 59.) köztisztviselőt, hogy a pályázattal kapcsolatos feladatokat az EPER-Bursa rendszerben elvégezze.
d) az ösztöndíj legmagasabb összegét 10.000,- Ft., azaz tízezer forint /fő/hó összegben állapítja meg.
Határidő: azonnal
	     Felelős: polgármester, jegyző


2.) Napirend: Szociális célú tüzelőanyag pályázat

dr. Szécsényiné Bata Krisztina jegyző: Többet igényelhetünk. Nyilván ez azt is jelenti, hogy több az önrész és több a szállítási díj. Tehát meg kellene határozni a mennyiséget.
 
Herczegh Róbert polgármester: Ezt pont szerettem volna nektek elmondani. Most kigyűjtöttük, hogy elég ravasz az erdészet, mert a tavalyi mennyiséget is több fuvarba hozták ki, mint indokolt lett volna. 850 ezer forint volt csak a fuvardíj.

dr. Szécsényiné Bata Krisztina jegyző: Mert ő nem adhatja drágábban, mintha amennyi a pályázati kírásban van.

Herczegh Róbert polgármester: Szeretném, hogyha beleegyeznétek, hogy én azt fogom nekik mondani, hogy ne szállítsák ki ha nincs teli az autó.

Illés Judit alpolgármester:  Fuvarost nem lehet fogadni?

dr. Szécsényiné Bata Krisztina jegyző: A legelején még nálunk is volt olyan hogy fuvarost fogadtunk.

Illés Judit alpolgármester: Annak tudatában hogy tavaly mennyit fizettünk ki, utána kellene érdeklődni.

Blahúz Zoltán bizottsági tag: Én is tudok fuvarost, utána érdeklődök. Lakosság létszámra lebontva nekünk a legkevesebb az igényünk.

dr. Szécsényiné Bata Krisztina jegyző: Tavaly a 86 köbméter vonatkozásában az összes önerő, ami a szállítás, meg az önerőrész 731.000 forint volt a 86 köbmétere. Kicsit több mint felét szoktuk megkapni, de most 495 m3 igényelhetünk.

Herczegh Róbert polgármester: Nem kell annyi. 130-155 m3 ha megigényeltek az elég.

Blahúz Zoltán bizottsági tag: Tavaly honnan lett szállítva?

dr. Szécsényiné Bata Krisztina jegyző: A környékről hozták, figyelnek rá hogy a közelből legyen szállítva.


Poborné Veres Hajnalka képviselő: Ha annyit igénylünk mint tavaly nem lesz-e több a kérelmek száma?

Herczegh Róbert polgármester: Nem lesz, aki kér az nem ezt figyeli.

dr. Szécsényiné Bata Krisztina jegyző: Sok olyan volt aki nem adta be időben. Aki jogosult volt mindenki kapott. 

Blahúz Zoltán bizottsági tag: Mennyit igényelünk? 

Poborné Veres Hajnalka képviselő: 150 m3 legyen.

Kamasz György képviselő: Legyen 140 m3.

dr. Szécsényiné Bata Krisztina jegyző: Csúszásban vagyunk az előző évekhez képest.  A pályázathoz be kell nyújtani a rendeletet így ezt is el kell fogadni. A pályázati kiírásban más jogosultsági körök vannak meghatározva, amiket a rendelet tervezetben láttuk, hogy beemeltünk, és próbáltuk a szociális ügyintézővel belőni azokat az értékhatárokat, amik esetleg jók lehetnek. Ezeken mindenképpen menjünk végig, és beszéljük át a rendeletnél. Azért van ugye a két bizottság is jelen, hogy ebbe segítségünkre legyen. Tehát a hármas paragrafusban támogatottak körét, nézzük át. A lakhatási támogatásnál, most az előző évihez képest, kivettük a jövedelemhatárt, hiszen a lakhatási támogatás is jövedelemhatárhoz van kötve. Tehát ez az a) pont, b) pont, a gyógyszer támogatásnál ugyanez, az is a jövedelemhez kötött, tehát ott is kivettük a külön jövedelemhatárt. Az aktív korúak ellátásában részesülő személynél benne hagytuk, aki 18 éven aluli gyermeket nevel, és az egyfőre eső jövedelme nem haladja meg a szociális vetítési alap összegének 245%-át, ami 69.825 forint. Az idős korúak járadékánál szintén kivettük az értékhatárt, mert az is alacsony. A halmazottan hátrányos helyzetű családot azt úgy látom hagytuk ugyanúgy, ahogy eddig volt, és akkor újként került bele a rendszeres gyermekvédelmi kedvezményben részesülők, az egyszülős háztartások, ott írtunk be összeghatárt. Próbáltunk úgy számolni, hogy igazodtunk a minimálbérhez. A rokkantsági ellátásban részesülő, akinek az egyfőre eső jövedelme 114 ezer forint.  Új elem volt szintén a 65 év feletti egyedül élő nyugdíjasok, és konkrétan meghatározta a pályázati kiírás, hogy akinek a nyugdíja nem ér el a 150 ezer forintot, illetve a három vagy több gyermeket nevelő családokkal az egyfőre eső jövedelem nem haladja meg a 400 százalékát a szociális vetítési alapnak, azaz a 114 ezer forintot. 

Poborné Veres Hajnalka képviselő: Hát azért ez jelentősen kibővíti a jogosultsági kört.

dr. Szécsényiné Bata Krisztina jegyző: És vannak olyan önkormányzatok, ahogy nézegettem más önkormányzatoknak a rendeleteit, ahol egyáltalán nem is határoznak meg összeghatárt, akkor szinte mindenki beleesik.

Poborné Veres Hajnalka képviselő: Hát csak majd ha kétszer annyi kérelem lesz és ugyanannyi fa, akkor mi alapján döntünk. 

dr. Szécsényiné Bata Krisztina jegyző: Családonként minimum egy köbmétert, maximum ötöt lehet adni. Az igényelhető  m3 azért lett több mert a jogosultsági kör is bővült.

Poborné Veres Hajnalka képviselő: A jogosultsági körökkel leszünk bajba. A környezettanulmányoknál ahol kint voltunk azzal sem lettünk okosabbak, ahol voltunk, ott tényleg mindenhol indok volt. 93 m3 kaptunk és 91 fő jelentkező volt. 101 fő kapott. Ennek a költsége, ez az önkormányzat egyéb kiadásaiból, vagy a szociális keretből finanszírozható?

dr. Szécsényiné Bata Krisztina jegyző: Az egyéb kiadásaiból.

A bizottságok támogatják a határozati javaslatokat.

Kérdés, észrevétel, hozzászólás nem hangzott el, a képviselő-testület  6 igen szavazattal, ellenszavazat és tartózkodás nélkül az alábbi határozatot hozta:

166/2026.(IX.15.) önkormányzati határozat
				Tápióbicske Község Önkormányzat képviselő-testülete
1. pályázatot nyújt be a helyi önkormányzatokért felelős miniszter által kiírt települési önkormányzatok szociális célú tüzelőanyag vásárlásához kapcsolódó támogatásra, összesen 150 m3 kemény lombos tűzifára.
1. A szociális célú tűzifa támogatáshoz 300.000,- Ft + ÁFA, azaz háromszázezer forint plusz Áfa önrészt, valamint a szállítási költségeket biztosítja a 2026. évi költségvetés terhére.
1. Az önkormányzat vállalja, hogy a szociális tüzelőanyagban részesülőtől semmilyen ellenszolgáltatást nem kér.
1. Az önkormányzat vállalja, hogy a szociális rászorultság és a 2026. évi igénylés részletes feltételeit – a jogosultak részére támogatást megállapító önkormányzati döntés és a kiosztás előtt hatályba lépő – rendeletben szabályozza.
Határidő: azonnal
Felelős: polgármester, jegyző


Kérdés, észrevétel, hozzászólás nem hangzott el, a képviselő-testület  6 igen szavazattal, ellenszavazat és tartózkodás nélkül az alábbi határozatot hozta:

167/2026.(IX.15.) önkormányzati határozat
Tápióbicske Község Önkormányzat képviselő-testülete
a szociális rászorultság és a 2026. évi tüzelőanyag igénylés részletes feltételeit  tartalmazó rendelet-tervezetét a melléklet szerint elfogadja.
Megbízza a jegyzőt a rendelet kihirdetésével. A rendelet hatálybalépésének napja: 2026. október 15. 
Határidő: azonnal
Felelős: polgármester, jegyző

Kérdés, észrevétel, hozzászólás nem hangzott el, a képviselő-testület  6 igen szavazattal, ellenszavazat és tartózkodás nélkül az alábbi határozatot hozta:

				
	168/2026.(IX.15.) önkormányzati határozat
Tápióbicske Község Önkormányzat képviselő-testülete
Tápióbicske Község Önkormányzata Képviselő-testületének 6/2024. (VII. 3.) önkormányzati rendeletét a szociális célú tüzelőanyag támogatásról és a
Tápióbicske Község Önkormányzata Képviselő-testületének 13/2025. (VI. 23.) önkormányzati rendeletét a szociális célú tüzelőanyag támogatásról a melléklet szerinti rendelettel hatályon kívül helyezi.
				Határidő: azonnal
				Felelős: polgármester, jegyző


1.) 3.) Napirend: Tápióbicske 806 hrsz-ú ingatlan szerződéseinek felbontása


Herczegh Róbert polgármester: Megkeresett engem a rendőrkapitány és a helyettese elmondtam a panaszaimat és ő is az övéit. Elmondtam milyen problémával küzdünk. Megnézték a  lakást és nem kérték. Amennyiben kapunk egy normális körzeti megbízottat akkor a templom mögötti kis házba beköltözhet. A szerződéseket bontsuk fel. 

Poborné Veres Hajnalka képviselő: Annyira lelakott állapot van?

dr. Szécsényiné Bata Krisztina jegyző: Igen, főleg az irodarész.

Herczegh Róbert polgármester: Ez egy kb. 80 m2 ház egész szép és nagy telekkel. Csináltattam egy értékbecslést 28 millió forintra becsülték. El szeretnénk adni.

Blahúz Zoltán bizottsági tag: A befolyt összeg az mire lenne fordítva?

[bookmark: _Hlk240404823]Herczegh Róbert polgármester: Az arra hogy életben maradjunk, tartaléknak szeretnénk. 

Blahúz Zoltán bizottsági tag: Eladunk ezt-azt és a végén nincs kézzel fogható eredménye ennek nincs semmi értelme.

Illés Judit alpolgármester: Nem így emlékszem, hogy ebben állapodtunk meg, mert hogy pontosan ugyanezt mondtuk, amit a Zoli, és hogy abban állapodtunk meg, hogy igen, egy részét tartalék, viszont egyébként meg a Sági úti járdába.

dr. Szécsényiné Bata Krisztina jegyző: Konkrét döntés nem született, de majd akkor, amikor megbeszélitek és elhatározzátok, hogy eladjátok, akkor igen, meg kell határozni, illetve meg lehet határozni a célt.

Poborné Veres Hajnalka képviselő: Én kértem, hogy mindenképpen valamilyen fejlesztés azért kezdődjön el. Majd meglátjuk, hogy mi az, ami mindenképpen szükséges a bepótláshoz, és akkor utána tényleg most már az eladott közvagyonnak valamilyen módon látható fejlődése legyen.

Kamasz György képviselő: A működésre jön normatíva?

dr. Szécsényiné Bata Krisztina jegyző: A működésre és az intézményekre kapunk de azt  ki kell pótolni.

Herczegh Róbert polgármester: Ezért van minden önkormányzat kibukva. Kapunk ígéreteket, meg kapunk ezt, meg azt, de mindig. ki kell pótolni. Évek óta ez van, és folyamatosan ez megy.

Poborné Veres Hajnalka képviselő: Azok a pályázati források amik nem kerültek kifizetésre ha azok kifizetésre kerülnek akkor tudunk fejleszteni?

Herczegh Róbert polgármester: Igen tudunk. El kellett küldeni az országgyűlési képviselőnek hogy milyen pályázatok vannak folyamatban, van olyan pályázat is amire nem kaptunk választ.

 Poborné Veres Hajnalka képviselő: Mennyi az az összeg ami nem került kifizetésre? 

Herczegh Róbert polgármester: 26 millió forint.

Kamasz György képviselő: A  Sági úti járdára azt mondtad hogy csak mi tudjuk megcsinálni.

Herczegh Róbert polgármester: Kértem árajánlatot, a legolcsóbb 35 millió forint volt, arra  a 380 méteres szakaszra. 

Kamasz György képviselő: Amikor volt rá pénz, miért nem csináltattuk meg?

Herczegh Róbert polgármester: Ez már a második vagy a harmadik terv volt amit jóváhagyott a Közút. 

Poborné Veres Hajnalka képviselő: Most már van elfogadott tervünk. Az nem valósítható meg hogy az önkormányzat adja a nyersanyagot mint a Harcmező utcában?

Herczegh Róbert polgármester: Ott minőségi munkát kell végezni mert  a Közút nem fogja elfogadni. A közút mellett térköves járda kell szegélykővel.

dr. Szécsényiné Bata Krisztina jegyző: Arról kell dönteni hogy a szerződéseket felbontjuk  közös megegyezéssel és megbízzátok a polgármestert. Utána tudjuk visszahozni azt hogy mi legyen az épületnek a sorsa.

Herczegh Róbert polgármester: Én nem mondom hogy okvetlenül adjuk el ez egy lehetőség volt. Azt nem tudom elfogadni, hogy én mondok valamit ez nektek nem jó de ti pedig nem hoztok semmi megoldást. 

 Kamasz György képviselő: Meg lehet határozni, hogy kinek adjuk el?

Herczegh Róbert polgármester: Ti döntitek el.

dr. Szécsényiné Bata Krisztina jegyző: Meg kell majd hirdetni.

A bizottságok támogatják a határozati javaslatot.

[bookmark: _Hlk190692818]Kérdés, észrevétel, hozzászólás nem hangzott el, a képviselő-testület 6 igen szavazattal, ellenszavazat és tartózkodás nélkül az alábbi határozatot hozta:

169/2026.(IX.15.) önkormányzati határozat
Tápióbicske Község Önkormányzat képviselő-testülete
a Pest Megyei Rendőr-főkapitányság és az önkormányzat közötti 13000-8096/2015 Haszonkölcsön szerződést és a 13000-6156/2015 Helyiség használati megállapodás nem lakás céljára szolgáló helyiségre szerződéseket közös megegyezéssel meg kívánja szüntetni.
Megbízza a polgármestert, hogy a szükséges intézkedéseket megtegye.
Határidő: azonnal
				Felelős: polgármester, jegyző



3.) Egyebek 

· Horváth Mónika ingatlan vásárlási szándéka 


dr. Szécsényiné Bata Krisztina jegyző: A képviselő testület 1.750.000,-Ft+ÁFA összeg eladási árat határozott meg,  ők 1.200.000,-Ft +ÁFA összeget tudnának fizetni. A telek elhanyagolt, kitermelésre érdemes fa nincs rajta, bozótos, tisztításra szoruló, közművesítve nincs, építési teleknek nem kívánják használni, sem tovább adni. 

Kamasz György képviselő: Az egy semmire való rész, a birkáknak legeltetésre pont jó. Én ennyi pénzért eladnám.

[bookmark: _Hlk190692896]Poborné Veres Hajnalka képviselő: Ez egy jó ár.

A bizottságok támogatják a határozati javaslatot.

Kérdés, észrevétel, hozzászólás nem hangzott el, a képviselő-testület 6 igen szavazattal, ellenszavazat és tartózkodás nélkül az alábbi határozatot hozta:

170/2026.(IX.15.) önkormányzati határozat
Tápióbicske Község Önkormányzat képviselő-testülete
a 1841/3 hrsz-ú, kert művelési ágú, 3137 m2 területnagyságú, forgalomképes önkormányzati tulajdonú ingatlanát értékesíti Horváth Mónika (Tápióbicske, Dózsa György út 40. sz. alatti lakos) részére 1.200.000,-Ft+ÁFA, azaz egymilliókettőszázezer forint és áfa összegért.
Határidő: azonnal
				Felelős: polgármester, jegyző









dr. Szécsényiné Bata Krisztina jegyző: Polgármester urat megkereste Szabó András szlovákiai pályázattal kapcsolatban.

Herczegh Róbert polgármester: Uniós pályázat utófinanszírozott, viszont egy az egyben április 4.-re van írva. 

Blahúz Zoltán bizottsági tag: És mikor finanszírozzák? Nem kell ebből olyan nagy dolgot csinálni.

Herczegh Róbert polgármester: Április 4-ét nem tartod meg? Akkor te menj ki az emberek közé. Ebbe legalább van esélyünk hogy vissza kapjunk valamit. 

Illés Judit alpolgármester: Látni kell a részleteket így tudunk dönteni. 

dr. Szécsényiné Bata Krisztina jegyző: A beadási határidő október 15. Én azt ígértem a képviselő-testületnek a múltkori pályázat visszaadásakor , mindig kapnak majd előterjesztést. Én ezt ma kaptam meg, nem tudtam ebből előterjesztést csinálni, még elolvasni sem. 

Herczegh Róbert polgármester: Interneten elküldöm olvassátok el, gyorsan kell dönteni. Nagyon szeretném ha ezt beadnánk, ez egy jóval egyszerűbb pályázat, mint az előző. Mikor tudunk dönteni? 

dr. Szécsényiné Bata Krisztina jegyző: A közmeghallgatás előtt, szeptember 24-én. Előtte pénzügyi bizottsági ülés sem ártana.

Majzik Lionel képviselő: Javasolnám hogy erről most ne döntünk. 
 
Poborné Veres Hajnalka képviselő: Kapjuk meg az anyagot. 

Herczegh Róbert polgármester: A gazdasági vezetővel is beszéltem erről és ő is egyet ért azzal hogy ez teljesen április 4-re íródott.

Illés Judit alpolgármester: Mi most nem akadékoskodni akarunk, de itt mi mindannyian megfogadtuk hogy soha többet semmire nem mondunk se igent se nemet, mert a mi felelősségünk.  

Herczegh Róbert polgármester: Utána viszont arra kérlek benneteket hogy segítsetek, ne egymagam írjam.

Illés Judit alpolgármester: Az előző pályázatnál is az volt hogy együtt írjuk, és a művelődés szervező ide jött egy tervvel, se a kulturális bizottság senki nem látta. Senkit nem kerestetek meg. 

Herczegh Róbert polgármester: Olvassátok el és utána össze kell ülni és megírni. 

Blahúz Zoltán bizottsági tag: A kérdés hogy ki fogják-e fizetni. A Szabó Andrásnak mennyi a díja?

dr. Szécsényiné Bata Krisztina jegyző: A pályázat angol nyelven íródott ? A Szabó András küldje meg az előterjesztést, hogy ki lehessen küldeni.

Herczegh Róbert polgármester: Az UNIÓ az kifizeti. Szabó Andrásnak általános díja van.

Poborné Veres Hajnalka képviselő: Igazából azért van most egy kis fék, a testületbe, mert a  falunap is így kezdődött és a végén teljesen gazdátlan marad a történet mert a művelődés szervező visszalépett hogy akkor ő ezt nem  csinálja meg. Ezt együtt kell megvalósítani.

Illés Judit alpolgármester: A legjobb lépése volt hogy azt mondta, hogy ő nem csinálja csak hálásak lehetünk neki ezért. Az Uniós pályázat azért az nagyon más, a másik pályázat azért bukott meg, mert mi nem vállaltuk be. 

Herczegh Róbert polgármester: Ez egy lehetőség, amivel éltek vagy nem.

Poborné Veres Hajnalka képviselő: Április 4-re van költségvetés tervezve minden évben?

Herczegh Róbert polgármester: Össze fogom írni hogy milyen költségek vannak tervezve. 

 Blahúz Zoltán bizottsági tag: Nem kell túltolni április 4-ét. Azt kell csinálni, ami évek óta bevált.

dr. Szécsényiné Bata Krisztina jegyző: Get Eco Energy megkeresett a padlásfödém szigeteléssel kapcsolatban, kérik hogy támogassuk őket. A mostani cég egy megállapodást is küldött érdekképviseleti megbízás és támogató nyilatkozat arra vonatkozóan hogy szakmai érdekképviseleti és támogatói képviseleti tevékenységre terjed ki a megbízás. 

Kérdés, észrevétel, hozzászólás nem hangzott el, a képviselő-testület 6 igen szavazattal, ellenszavazat és tartózkodás nélkül az alábbi határozatot hozta:

171/2026.(IX.15.) önkormányzati határozat
Tápióbicske Község Önkormányzat képviselő-testülete nem kíván megbízási szerződést kötni a Get Eco Energy Zrt.-vel.
Határidő: azonnal
				Felelős: polgármester, jegyző


Herczegh Róbert polgármester: Önkormányzatokat keresgélnek.

Herczegh Róbert polgármester: Szabó Pál és Szabó Attila felhívtak engem hogy jó lenne az a terület am a parkoló volt április 4-én. Elcserélnék velünk a nagyrétből valamennyi részért velük és szerződést kötnénk, a többit pedig ők kezelhessék. 10 évre szolgalmi jogot kapnánk a csatatérre. 

dr. Szécsényiné Bata Krisztina jegyző: Ennek utána kell nézni, hogy jogilag ebből mi valósítható meg, milyen költségekkel jár.

Blahúz Zoltán bizottsági tag: A 10 év az kevés és az a terület csak parkolónak jó.

Herczegh Róbert polgármester: Be kell hívni őket. 

dr. Szécsényiné Bata Krisztina jegyző: Októberi pénzügyi ülésre hívjuk be őket.


	
Az egyebekben több kérdés, észrevétel, hozzászólás nem hangzott el, Herczegh Róbert  polgármester az ülést bezárta és zárt ülést rendelt el.

					Poborné Veres Hajnalka
         jegyzőkönyvhitelesítő

